Davlat mulkini xususiylashtirish va ijaraga berish tartibi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2024-05-15)

Oʻzbekiston Respublikasi Prezidentining “Iqtisodiyotda davlat ishtirokini yanada qisqartirish va xususiylashtirishni jadallashtirishga oid qoʻshimcha chora-tadbirlar toʻgʻrisida” 2022-yil 18-martdagi PQ-168-son qaroriga muvofiq, shuningdek, iqtisodiyotda davlat ishtirokini qisqartirish, xususiylashtirishni yanada jadallashtirish va davlat mulkini ijaraga berish tartibini soddalashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: davlat aktivlari “E-auksion” elektron savdo platformasiga savdoga chiqarilganda va ularni baholash xalqaro nufuzga ega auditorlik kompaniyalari tomonidan amalga oshirilganda, baholash hisobotini majburiy tartibda ekspertizadan oʻtkazish talabini bekor qilish; davlat aktivlari boʻlib-boʻlib toʻlash sharti bilan sotilganda, Markaziy bankning asosiy stavkasi boʻyicha foizlarni hisoblash va toʻlangan qismiga davlat aktividan foydalanish huquqini berish tartibini belgilash; savdolarda davlat aktivini sotib olishga ikki oy mobaynida talabnoma tushmagan taqdirda, Davlat mulkini sotishda tender savdolarini oʻtkazish boʻyicha davlat komissiyasi tomonidan belgilanadigan mexanizmga asosan narxni bosqichma-bosqich pasaytirib borish. 2. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosari J.A. Qoʻchqorov va Davlat aktivlarini boshqarish agentligi direktori A.J. Ortiqov zimmasiga yuklansin. 2. Vazirlar Mahkamasining “Davlat mulki obyektlarini xususiylashtirish tartibi toʻgʻrisidagi nizomlarni tasdiqlash haqida” 2014-yil 6-oktabrdagi 279-son qarorida: a) Davlat korxonalari va davlat muassasalarini xoʻjalik jamiyatlariga oʻzgartirish tartibi toʻgʻrisidagi nizomda (Qarorga 1-ilova): 5-banddagi “Davlat raqobat qoʻmitasi” soʻzlari “Davlat aktivlarini boshqarish agentligi” soʻzlari bilan almashtirilsin; 12-bandning birinchi xatboshisidagi “Moliya vazirligi, Iqtisodiy taraqqiyot va kambagʻallikni qisqartirish vazirligi, Davlat soliq qoʻmitasi, Yer resurslari, geodeziya, kartografiya va davlat kadastri davlat qoʻmitasi, Ekologiya va atrof muhitni muhofaza qilish davlat qoʻmitasi, Qurilish vazirligi” va “Oʻzbekiston Respublikasi Sanitariya-epidemiologik osoyishtalik va jamoat salomatligi xizmati” soʻzlari tegishlicha “Iqtisodiyot va moliya vazirligi, Soliq qoʻmitasi, Kadastr agentligi, Tabiat resurslari vazirligi, Qurilish va uy-joy kommunal xoʻjaligi vazirligi” va “Sanitariya-epidemiologik osoyishtalik va jamoat salomatligi qoʻmitasi” soʻzlari bilan almashtirilsin; 17-band quyidagi tahrirda bayon etilsin: “17. Tasdiqlangan xususiylashtirish dasturiga muvofiq Agentlik yoki hududiy boshqarma oʻzgartirish uchun tayyorlash boʻyicha Komissiyani (keyingi oʻrinlarda — Komissiya) tuzadi. Komissiya tarkibiga Agentlik yoki hududiy boshqarma vakillari bilan bir qatorda: muassis; oʻzgartirilayotgan davlat tashkiloti maʼmuriyati va unda mehnat faoliyatini yuritayotgan ishchilar; iqtisodiyot va moliya organi; soliq xizmati organi; xizmat koʻrsatuvchi bank; mahalliy ijro hokimiyat organlari; Kadastr agentligi vakillari kiritiladi. Zarurat boʻlganda, Komissiya tarkibiga boshqa mutaxassislar kiritilishi mumkin”; 37 va 38-bandlardagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; 46-band quyidagi tahrirda bayon etilsin: “46. Oʻzgartirilgan davlat tashkilotining mulkiga boʻlgan mulk huquqi yangi vujudga kelgan xoʻjalik jamiyat tomonidan ushbu Nizomga 10-ilovadagi elektron shaklda Agentlik va uning hududiy boshqarmasi tomonidan rasmiylashtiriladi, belgilangan shaklda uni ERI bilan tasdiqlaydi, jamiyatga va Davlat kadastrlari palatasining hududiy boshqarmasiga yuboriladi”; 49-band birinchi xatboshisi “dublikati” soʻzidan keyin “mulkdor yoki uning huquqiy vorisining (merosxoʻrlarining)” soʻzlari bilan toʻldirilsin; 1-ilova 2-bosqich “Bajarish muddatlari” ustunidagi “Davlat raqobat qoʻmitasi” soʻzlari “Davlat aktivlarini boshqarish agentligi” soʻzlari bilan almashtirilsin; Nizomga 10-ilova matni quyidagi tahrirda bayon etilsin: b) Davlat aksiyalarini sotish tartibi toʻgʻrisidagi nizomda (Qarorga 2-ilova): 1-band quyidagi tahrirda bayon etilsin: “1. Ushbu Nizom davlat mulkida boʻlgan aksiyalarni (keyingi oʻrinlarda — davlat aksiyalari) nodavlat yuridik shaxslarga, shuningdek, jismoniy shaxslarga xususiylashtirish tartibida sotish tartibini belgilaydi. Ushbu Nizomning amal qilishi: davlat aksiyalarini sudning qarori asosida sotishda; Oʻzbekiston Respublikasi “Aksiyadorlik jamiyatlari va aksiyadorlarning huquqlarini himoya qilish toʻgʻrisida”gi Qonunining 40-moddasiga asosan aksiyadorlik jamiyatlarida aksiyadorlarning talabiga koʻra aksiyalarni olishda yuzaga keladigan munosabatlarga tatbiq etilmaydi”; 2-bandning sakkizinchi xatboshisi quyidagi tahrirda bayon etilsin: “Hududiy tanlov komissiyasi — tegishli ravishda Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari boshqaradigan hamda tarkibiga Agentlik (tanlov komissiyasi raisining oʻrinbosari sifatida), Iqtisodiyot va moliya vazirligi, Soliq qoʻmitasi, Kadastr agentligi, Tabiat resurslari vazirligi, Qurilish va uy-joy kommunal xoʻjaligi vazirligi, Savdo-sanoat palatasi, Sanitariya-epidemiologik osoyishtalik va jamoat salomatligi qoʻmitasi hududiy boshqarmalarining rahbarlari kiradigan tanlov komissiyasi”; 6-bandi quyidagi tahrirda bayon etilsin: “6. Birja savdolariga va BTST savdolariga chiqarilgan davlat aksiyalari ularni savdoga qoʻyish narxi boʻyicha sotib olishga ikki oy mobaynida buyurtmanoma boʻlmagan taqdirda, Davlat mulkini sotishda tender savdolarini oʻtkazish boʻyicha davlat komissiyasi tomonidan belgilanadigan mexanizmga asosan narx bosqichma-bosqich pasaytirib borilishi mumkin.”; 27-bandda: quyidagi tahrirdagi ikkinchi xatboshi bilan toʻldirilsin: “Bunda xalqaro nufuzga ega auditorlik kompaniyalarining Oʻzbekistonda belgilangan tartibda faoliyat yuritayotgan shuʼba korxonalarining davlat aksiyalarini baholash hisobotlari haqqoniyligini majburiy ekspertizadan oʻtkazish talab etilmaydi”; ikkinchi xatboshi uchinchi xatboshi deb hisoblansin; 40-band quyidagi tahrirda bayon etilsin: “40. Davlat aksiyalarini sotib olish toʻlovlarini toʻlash muddati sotuvchi tomonidan belgilanadi, biroq bu muddat, agar Oʻzbekiston Respublikasi Prezidenti yoki Vazirlar Mahkamasi yoxud Davlat tender komissiyasi qarorida boshqacha qoida belgilanmagan boʻlsa, birja bitimi kuchga kirgan kundan boshlab uch yildan oshishi mumkin emas. Birja bitimi roʻyxatdan oʻtkazilgandan keyin xaridor (xaridorning vositachisi) birja bitimining butun summasini bir yoʻla yoki boʻlib-boʻlib toʻlash orqali va birja savdolariga xizmat koʻrsatuvchi tashkilotlarning vositachilik toʻlovlarini: birja savdolari qoidalarida belgilangan tartibda va muddatlarda HKKPdagi maxsus hisobvaraqlariga mablagʻlarni oʻtkazish yoʻli bilan (oʻzaro hisob-kitoblar milliy valyutada amalga oshirilgan taqdirda); birja savdolari qoidalarida belgilangan tartibda va muddatlarda HKKPning maxsus hisobvaragʻiga birja bitimi roʻyxatdan oʻtkazilgan sanadagi Markaziy bank kursi boʻyicha mablagʻlarni oʻtkazish yoʻli bilan (oʻzaro hisob-kitoblar EAVda amalga oshirilgan taqdirda) toʻlashi shart. Davlat aksiyalarini boʻlib-boʻlib toʻlash sharti bilan sotish boʻyicha birja bitimi tuzilgan kundan boshlab bir oy ichida xaridor tomonidan sotib olish toʻlovlarining 35 foizi miqdoridagi (sotib olish uchun depozitga qoʻyilgan mablagʻni inobatga olgan holda) dastlabki toʻlov amalga oshirilgan taqdirda, xaridorga sotib olish toʻlovlarini foizsiz boʻlib-boʻlib toʻlash huquqi beriladi. Agar dastlabki toʻlov summasi 35 foizdan kam boʻlgan holatda, bir oylik muddat tugagan kundan keyingi kundan boshlab qolgan summaga har bir kun uchun Markaziy bankning asosiy stavkasi miqdorida yillik foizidan kelib chiqqan holda, quyidagi formula boʻyicha kunlik foizlar hisoblanadi: Fd=Qd*(MBd/365)*Kd Bunda: Fd — toʻlov grafigi boʻyicha toʻlovni amalga oshirish davri uchun hisoblangan foizlar; D — toʻlov grafigi boʻyicha toʻlovni amalga oshirish davri tartib raqami; Qd — toʻlov grafigi boʻyicha toʻlovni amalga oshirish davridagi sotib olish toʻlovlari qoldigʻi; MBd — Markaziy bankning foiz hisoblanayotgan davr uchun amalda boʻlgan asosiy foiz stavkasi. Bunda, toʻlov grafigidagi hisobga olinayotgan kunlar uchun bir nechta asosiy foiz stavkalari amalda boʻlsa, foiz miqdorlari tegishli kunlarga mos ravishda asosiy foiz stavkasi oʻzgartirilgan holda alohida-alohida hisoblanib, toʻlov grafigidagi davr uchun jamlanadi; Kd — toʻlov grafigi boʻyicha toʻlovni amalga oshirish davrlari oraligʻidagi kunlar soni, bunda birinchi davr uchun kunlar soni birja bitimi tuzilgan sanadan keyingi kundan boshlab hisoblanadi. Markaziy bankning asosiy stavkasi miqdorida yillik foizlar hisoblanadigan birja bitimi boʻyicha muddatida toʻlanmagan foizlar uchun xaridordan penya undirish nazarda tutilmaydi. Bunda, hisoblangan foizlar birja bitimida belgilangan toʻlov grafigi boʻyicha har bir toʻlovni amalga oshirishning oxirgi muddatida toʻlanmagan taqdirda, toʻlov grafigi boʻyicha keyingi amalga oshirilgan toʻlov birinchi navbatda oldingi davr uchun hisoblangan foizlarni soʻndirishga yoʻnaltiriladi”; 41-band quyidagi tahrirda bayon etilsin: “41. HKKP birja bitimi boʻyicha mablagʻlar tushgandan keyin: kliring operatsiyasini amalga oshiradi; Davlat aktivlarini boshqarish, transformatsiya va xususiylashtirish jamgʻarmasiga birja bitimi boʻyicha pul mablagʻlari oʻtkazmalarini va vositachilik toʻlovlarini toʻlash boʻyicha birja savdolariga xizmat koʻrsatuvchi tashkilotlarning hisobvaraqlariga pul oʻtkazmalarini amalga oshiradi; sotuvchining vositachisiga sotilgan davlat aksiyalari boʻyicha amalga oshirilgan hisob-kitoblar toʻgʻrisidagi hisobotni taqdim etadi. Sotib olish toʻlovlarini boʻlib-boʻlib toʻlash va xaridor tomonidan investitsiyaviy va (yoki) ijtimoiy majburiyatlar qabul qilish sharti bilan (agar mavjud boʻlgan taqdirda) sotilgan davlat aksiyalari boʻyicha birja bitimi doirasida xaridor tomonidan sotib olish toʻlovlari qisman amalga oshirilgan kundan boshlab ikki ish kuni ichida sotuvchi: davlat aksiyalari sotilganligi toʻgʻrisida jamiyatni xabardor qiladi; xaridorga birja bitimi boʻyicha barcha majburiyatlar, jumladan sotib olish toʻlovlari va penya (yuzaga kelgan taqdirda) toʻliq amalga oshirilgunga hamda investitsiyaviy va (yoki) ijtimoiy majburiyatlar toʻliq bajarilgunga qadar (agar mavjud boʻlgan taqdirda) aksiya qiymatining toʻlangan qismiga mutanosib ravishda jamiyat boshqaruvida ishtirok etish va dividendlar olish huquqi asosida sotuvchining depo hisobvaragʻidan xaridorning depo hisobvaragʻiga hisobdan chiqarish toʻgʻrisida topshiriq berish orqali xaridorga sotib olingan aksiyaga egalik qilish va undan foydalanish huquqini beradi, bunda investitsiya majburiyatlari bajarib boʻlingunga qadar xaridor tomonidan depozitar xizmatlarga haq toʻlash sharti bilan xaridorning depo hisobvaragʻidagi aksiyaning harakati Markaziy depozitariydagi “Qimmatli qogʻozlar” maxsus boʻlimida blokirovka qilinadi”; Nizomga 1-ilovaning 3-bosqichi “Bajarish muddatlari” ustunidagi “10 kun” soʻzi “3 ish kuni” soʻzlari bilan almashtirilsin; v) Masʼuliyati cheklangan jamiyatlar ustav fondlari (ustav kapitallari)dagi davlat ulushlarini sotish tartibi toʻgʻrisidagi nizomda (Qarorga 3-ilova): 1-bandning ikkinchi — toʻrtinchi xatboshilari quyidagi mazmundagi ikkinchi xatboshi bilan almashtirilsin: “Ushbu Nizomning amal qilishi davlat ulushini sudning qarori asosida sotishda yuzaga keladigan munosabatlarga tatbiq etilmaydi”; 2-bandning oʻn birinchi xatboshisi quyidagi tahrirda bayon etilsin: “Hududiy tanlov komissiyasi — tegishli ravishda Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari boshqaradigan hamda tarkibiga Agentlik (tanlov komissiyasi raisining oʻrinbosari sifatida), Iqtisodiyot va moliya vazirligi, Soliq qoʻmitasi, Kadastr agentligi, Tabiat resurslari vazirligi, Qurilish va uy-joy kommunal xoʻjaligi vazirligi, Oʻzbekiston Savdo-sanoat palatasi, Sanitariya-epidemiologik osoyishtalik va jamoat salomatligi qoʻmitasi hududiy boshqarmalarining rahbarlari kiradigan tanlov komissiyasi”; 3-band quyidagi tahrirdagi xatboshi bilan toʻldirilsin: “Savdolarda davlat ulushini sotib olishga ikki oy mobaynida talabnoma tushmagan taqdirda, Davlat mulkini sotishda tender savdolarini oʻtkazish boʻyicha davlat komissiyasi tomonidan belgilanadigan mexanizmga asosan narx bosqichma-bosqich pasaytirib borilishi mumkin.”; 19-band quyidagi tahrirdagi xatboshilar bilan toʻldirilsin: “Bunda, quyidagi holatlarda baholash hisobotlari haqqoniyligini majburiy ekspertizadan oʻtkazish talab etilmaydi: davlat ulushini baholash xalqaro nufuzga ega auditorlik kompaniyalarining Oʻzbekistonda belgilangan tartibda faoliyat yuritayotgan shuʼba korxonalari tomonidan amalga oshirilganda; davlat ulushi “E-auksion” elektron savdo platformasidagi auksion savdolariga chiqarilganda”; 471-bandning ikkinchi xatboshisidagi “auksionni” va “auksion” soʻzlari tegishlicha “tanlovni” va “tanlov” soʻzlari bilan almashtirilsin; 72-band oʻz kuchini yoʻqotgan deb hisoblansin; 76-banddan beshinchi xatboshi chiqarib tashlansin; 77-bandning birinchi xatboshisi quyidagi tahrirda bayon etilsin: “Bayonnoma imzolangandan keyin yigirma kundan kechikmay, agar auksion (tanlov) toʻgʻrisidagi xabarnomada yoki oferta qilishga taklifnomada boshqacha muddat belgilanmagan boʻlsa, auksion (tanlov) gʻolibi (qatnashchi) tomonidan oferta shartlariga eng koʻp javob beradigan talabgor bilan ERI orqali imzolanadigan elektron oldi-sotdi shartnomasi tuziladi”; 84-bandda: quyidagi tahrirdagi toʻrtinchi — oʻn toʻrtinchi xatboshilar bilan toʻldirilsin: “Davlat ulushlarini boʻlib-boʻlib toʻlash sharti bilan sotish boʻyicha oldi-sotdi shartnomasi tuzilgan kundan boshlab bir oy ichida xaridor tomonidan sotib olish toʻlovlarining 35 foizi miqdoridagi (zakalat toʻlovini inobatga olgan holda) dastlabki toʻlov amalga oshirilgan taqdirda, xaridorga sotib olish toʻlovlarini foizsiz boʻlib-boʻlib toʻlash huquqi beriladi. Agar dastlabki toʻlov summasi 35 foizdan kam boʻlgan holatda, bir oylik muddat tugagan kundan keyingi kundan boshlab qolgan summaga har bir kun uchun Markaziy bankning asosiy stavkasi miqdorida yillik foizidan kelib chiqqan holda, quyidagi formula boʻyicha kunlik foizlar hisoblanadi: Fd=Qd*(MBd/365)*Kd Bunda: Fd — toʻlov grafigi boʻyicha toʻlovni amalga oshirish davri uchun hisoblangan foizlar; D — toʻlov grafigi boʻyicha toʻlovni amalga oshirish davri tartib raqami; Qd — toʻlov grafigi boʻyicha toʻlovni amalga oshirish davridagi sotib olish toʻlovlari qoldigʻi; MBd — Markaziy bankning foiz hisoblanayotgan davr uchun amalda boʻlgan asosiy foiz stavkalari. Bunda toʻlov grafigidagi hisobga olinayotgan kunlar uchun bir nechta asosiy foiz stavkalari amalda boʻlsa, foiz miqdorlari tegishli kunlarga mos ravishda asosiy foiz stavkasi oʻzgartirilgan holda alohida-alohida hisoblanib, toʻlov grafigidagi davr uchun jamlanadi; Kd — toʻlov grafigi boʻyicha toʻlovni amalga oshirish davrlari oraligʻidagi kunlar soni, bunda birinchi davr uchun kunlar soni oldi-sotdi shartnomasi tuzilgan sanadan keyingi kundan boshlab hisoblanadi. Markaziy bankning asosiy stavkasi miqdorida yillik foizlar hisoblanadigan shartnomalar boʻyicha muddatida toʻlanmagan foizlar uchun xaridordan penya undirish nazarda tutilmaydi. Bunda, hisoblangan foizlar shartnomada belgilangan toʻlov grafigi boʻyicha har bir toʻlovni amalga oshirishning oxirgi muddatida toʻlanmagan taqdirda, toʻlov grafigi boʻyicha keyingi amalga oshirilgan toʻlov birinchi navbatda oldingi davr uchun hisoblangan foizlarni soʻndirishga yoʻnaltiriladi”; toʻrtinchi xatboshi oʻn beshinchi xatboshi deb hisoblansin; 86-bandning birinchi xatboshisi “ijtimoiy majburiyatlarsiz” soʻzlaridan keyin “hamda sotib olish toʻlovlarini bir yoʻla toʻlash sharti bilan” soʻzlari bilan toʻldirilsin; 87-bandi quyidagi tahrirda bayon etilsin: “87. Sotib olish toʻlovlarini boʻlib-boʻlib toʻlash va xaridor tomonidan investitsiyaviy va (yoki) ijtimoiy majburiyatlar qabul qilish sharti bilan sotilgan davlat ulushlari boʻyicha (davlat ulushi jamiyatning oʻziga sotilgan holatlar bundan mustasno) oldi-sotdi shartnomalari doirasida xaridor tomonidan sotib olish toʻlovlari qisman amalga oshirilgan kundan boshlab oʻn ish kuni ichida sotuvchi: davlat ulushi sotilganligi toʻgʻrisida jamiyatni xabardor qiladi; xaridorga oldi-sotdi shartnomasi boʻyicha barcha majburiyatlar, jumladan sotib olish toʻlovlari va penya (yuzaga kelgan taqdirda) toʻliq amalga oshirilgunga hamda investitsiyaviy va (yoki) ijtimoiy majburiyatlar toʻliq bajarilgunga qadar ulush qiymatining toʻlangan qismiga mutanosib ravishda jamiyat boshqaruvida ishtirok etish va dividendlar olish huquqi asosida “tasarruf etish huquqisiz” sertifikatni beradi”; 88-band quyidagi tahrirda bayon etilsin: “88. Xaridor tomonidan oldi-sotdi shartnomasi boʻyicha barcha majburiyatlar, jumladan sotib olish toʻlovlari va penya (yuzaga kelgan taqdirda) toʻliq amalga oshirilib hamda investitsiyaviy va (yoki) ijtimoiy majburiyatlar toʻliq bajarilgandan soʻng va ular belgilangan tartibda sotuvchi tomonidan qabul qilingandan keyin xaridor sotib olingan davlat ulushiga nisbatan mulk huquqiga ega boʻladi. Bunda, xaridor tomonidan sertifikatning asl nusxasi taqdim etilgan kundan boshlab besh ish kunidan kechikmagan muddatda unga Agentlik yoki uning hududiy boshqarmasi tomonidan “tasarruf etish huquqi bilan” belgisi qoʻyiladi”; quyidagi tahrirdagi 881-band bilan toʻldirilsin: “881. Davlat ulushi belgilangan tartibda jamiyatning oʻziga sotilgan taqdirda, jamiyat tomonidan sotib olish toʻlovlari va penya (yuzaga kelgan taqdirda) toʻliq amalga oshirilib hamda oldi-sotdi shartnomasi boʻyicha barcha majburiyatlar, jumladan investitsiyaviy va (yoki) ijtimoiy majburiyatlar (mavjud boʻlgan taqdirda) belgilangan tartibda toʻliq bajarilgan deb eʼtirof etilgan kundan oʻn ish kuni ichida jamiyatga sertifikat beriladi”; XIII-bob va 95-band oʻz kuchini yoʻqotgan deb hisoblansin; Nizomga 1-ilovada: 3-bosqichda: “Tadbirlar” ustuni quyidagi tahrirda bayon qilinsin: “Jamiyatni xabardor qilgan kundan boshlab bir oydan soʻng, agar jamiyat ustavida yoki jamiyat qatnashchilarining kelishuvida boshqacha muddat nazarda tutilmagan boʻlsa yoki jamiyat tomonidan sotib olish rad etilgandan soʻng davlat ulushini baholash boʻyicha baholovchi tashkilotning hisoboti va jamiyat tomonidan taqdim etilgan hujjatlar asosida davlat ulushini savdolarga qoʻyish toʻgʻrisida buyruq chiqarish”; “Bajarish muddatlari” ustunidagi “Jamiyatni xabardor qilgan kundan boshlab bir oy ichida, agar jamiyat ustavida yoki jamiyat qatnashchilarining kelishuvida boshqacha muddat nazarda tutilmagan boʻlsa” soʻzlari “Davlat ulushini xususiylashtirish boʻyicha hujjatlar toʻplami ijobiy koʻrib chiqilgandan keyin 3 ish kuni mobaynida” soʻzlari bilan almashtirilsin; 5-bosqich quyidagi tahrirda bayon qilinsin: 5-bosqich Agentlik, uning hududiy boshqarmasi Davlat ulushi 2 oy mobaynida ommaviy savdolarda sotilmagan taqdirda, toʻgʻridan-toʻgʻri muzokaralar oʻtkazish orqali davlat ulushini sotish boʻyicha oferta qilish. Auksion (tanlov) komissiyasining oxirgi bayonnomasi tasdiqlangan sanadan boshlab 30 kun ichida Agentlik, uning hududiy boshqarmasi Toʻgʻridan-toʻgʻri muzokaralar oʻtkazish orqali davlat ulushini sotish boʻyicha oferta qilish, taklifnomalarni OAV va veb-saytda chop etish, sotishga taklif qilinayotgan davlat ulushi toʻgʻrisidagi axborotni oshkor qilish. Muzokaralar oʻtkazilishidan kamida 30 kun oldin Agentlik, uning hududiy boshqarmasi Talabgorlardan buyurtmanomalarni qabul qilish va toʻgʻridan-toʻgʻri muzokaralar oʻtkazish. Taklifnomada belgilangan muddatlarda Agentlik, uning hududiy boshqarmasi, xaridor Toʻgʻridan-toʻgʻri muzokaralarning natijalarini rasmiylashtirish va muzokaralar qatnashchisi bilan davlat ulushining oldi-sotdi shartnomasini imzolash. Qonunchilik hujjatlarida belgilangan muddatlarda Agentlik, uning hududiy boshqarmasi Auksion savdolarida davlat aktivlarini sotib olishga ikki oy mobaynida talabnoma tushmagan taqdirda, Davlat mulkini sotishda tender savdolarini oʻtkazish boʻyicha davlat komissiyasi tomonidan belgilanadigan mexanizmga asosan narxni bosqichma-bosqich pasaytirib borish mexanizmi qoʻllaniladi. Davlat mulkini sotishda tender savdolarini oʻtkazish boʻyicha davlat komissiyasi qarorida belgilangan muddatlarda. Nizomga 10-ilova matni quyidagi tahrirda bayon etilsin: g) Davlat koʻchmas mulk obyektlarini sotish tartibi toʻgʻrisidagi nizomda (Qarorga 4-ilova): 2-band oʻninchi xatboshisi quyidagi tahrirda bayon etilsin: “Hududiy tanlov komissiyasi — tegishli ravishda Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari boshqaradigan hamda tarkibiga Agentlik (tanlov komissiyasi raisining oʻrinbosari sifatida), Iqtisodiyot va moliya vazirligi, Soliq qoʻmitasi, Kadastr agentligi, Tabiat resurslari vazirligi, Qurilish va uy-joy kommunal xoʻjaligi vazirligi, Savdo-sanoat palatasi, Sanitariya-epidemiologik osoyishtalik va jamoat salomatligi qoʻmitasi hududiy boshqarmalarining rahbarlari kiradigan tanlov komissiyasi”; 3-band quyidagi tahrirdagi xatboshi bilan toʻldirilsin: “Savdolarda davlat koʻchmas mulk obyektlarini sotib olishga ikki oy mobaynida talabnoma tushmagan taqdirda, Davlat mulkini sotishda tender savdolarini oʻtkazish boʻyicha davlat komissiyasi tomonidan belgilanadigan mexanizmga asosan narxni bosqichma-bosqich pasaytirib borilishi mumkin”; 8-bandda: quyidagi tahrirdagi uchinchi xatboshi bilan toʻldirilsin: “Agentlik va uning hududiy boshqarmalarining davlat koʻchmas mulki obyektlarini ular joylashgan yer uchastkalari bilan birgalikda yagona mulk majmuasi sifatida xususiylashtirish toʻgʻrisidagi arizasi kelib tushgan taqdirda Qurilish va uy-joy kommunal xoʻjaligi vazirligi bir hafta muddatda hududni shaharsozlik talablaridan kelib chiqqan holda tegishli xulosani taqdim etadi”; uchinchi — oʻn toʻrtinchi xatboshilar tegishincha toʻrtinchi — oʻn beshinchi xatboshilar deb hisoblansin; quyidagi tahrirdagi 141 va 142-bandlar bilan toʻldirilsin: “141. Mahallada tadbirkorlikni rivojlantirish, aholi bandligini taʼminlash va kambagʻallikni qisqartirish masalalari boʻyicha tuman (shahar) hokimining yordamchilari (keyingi oʻrinlarda — hokim yordamchilari) tomonidan oʻz hududlarida aniqlangan, hududi 2 000 kvadrat metrgacha boʻlgan davlat koʻchmas mulk obyektlari boʻlganda — hokim yordamchilarining onlayn-buyurtmanomasiga asosan belgilangan tartibga muvofiq toʻgʻridan-toʻgʻri “E-auksion” elektron savdo platformasidagi elektron onlayn-auksion savdolariga chiqariladi. 142. Vazirlik va idoralar, mahalliy ijro hokimiyati organlariga qarashli boʻlgan, uch oydan ortiq foydalanilmasdan boʻsh turgan davlat koʻchmas mulk obyektlari, ijtimoiy obyektlar bundan mustasno, Agentlik tomonidan belgilangan tartibga muvofiq ularning roziligisiz sotish uchun savdoga chiqariladi”; 15-band quyidagi tahrirda bayon etilsin: “15. Tasdiqlangan xususiylashtirish dasturiga muvofiq Agentlik yoki hududiy boshqarma oʻzgartirish uchun tayyorlash boʻyicha Komissiyani (keyingi oʻrinlarda — Komissiya) tuzadi. Komissiya tarkibiga Agentlik yoki hududiy boshqarma vakillari bilan bir qatorda: balansda saqlovchi; iqtisodiyot va moliya organi; soliq xizmati organi; xizmat koʻrsatuvchi bank; mahalliy davlat hokimiyati organlari; Kadastr agentligining vakolatli vakillari; boshqa mutaxassislar (zarur boʻlganda) kiritiladi”; 25-banddagi “yigirma” soʻzi “oʻn” soʻzi bilan almashtirilsin; 26-bandda: quyidagi tahrirdagi ikkinchi — toʻrtinchi xatboshilar bilan toʻldirilsin: “Bunda, quyidagi holatlarda baholash hisobotlari haqqoniyligini majburiy ekspertizadan oʻtkazish talab etilmaydi: davlat koʻchmas mulk obyektini baholash xalqaro nufuzga ega auditorlik kompaniyalarining Oʻzbekistonda belgilangan tartibda faoliyat yuritayotgan shuʼba korxonalari tomonidan amalga oshirilganda; davlat koʻchmas mulk obyekti “E-auksion” elektron savdo platformasida auksion savdolariga chiqarilganda”; ikkinchi xatboshi beshinchi xatboshi deb hisoblansin; 43-banddan uchinchi xatboshi chiqarib tashlansin; 501-bandda: birinchi xatboshidagi “auksion” soʻzi “tanlov” soʻzi bilan almashtirilsin; ikkinchi xatboshidagi “auksionni” va “auksion” soʻzlari tegishlicha “tanlovni” va “tanlov” soʻzlari bilan almashtirilsin; 63-banddan uchinchi xatboshi chiqarib tashlansin; 711-band “gʻolibi bilan” soʻzlaridan keyin “ERI orqali imzolanadigan elektron” soʻzlari bilan toʻldirilsin; 77-band oʻz kuchini yoʻqotgan deb hisoblansin; 81-banddan beshinchi xatboshi chiqarib tashlansin; 82-bandning birinchi xatboshisidan “tanlov shartlariga toʻliq mos keladigan buyurtmanomani taqdim etgan yagona ishtirokchi” soʻzlari chiqarib tashlansin; 89-bandda: quyidagi tahrirdagi ikkinchi — oʻn birinchi xatboshilar bilan toʻldirilsin: “Davlat koʻchmas mulk obyektlarini boʻlib-boʻlib toʻlash sharti bilan sotish boʻyicha oldi-sotdi shartnomasi tuzilgan kundan boshlab bir oy ichida xaridor tomonidan sotib olish toʻlovlarining 35 foizi miqdoridagi (zakalat toʻlovini inobatga olgan holda) dastlabki toʻlov amalga oshirilgan taqdirda, xaridorga sotib olish toʻlovlarini foizsiz boʻlib-boʻlib toʻlash huquqi beriladi. Agar dastlabki toʻlov summasi 35 foizdan kam boʻlgan holatda, bir oylik muddat tugagan kundan keyingi kundan boshlab qolgan summaga har bir kun uchun Markaziy bankning asosiy stavkasi miqdorida yillik foizidan kelib chiqqan holda, quyidagi formula boʻyicha kunlik foizlar hisoblanadi: Fd=Qd*(MBd/365)*Kd Bunda: Fd — toʻlov grafigi boʻyicha toʻlovni amalga oshirish davri uchun hisoblangan foizlar; D — toʻlov grafigi boʻyicha toʻlovni amalga oshirish davri tartib raqami; Qd — toʻlov grafigi boʻyicha toʻlovni amalga oshirish davridagi sotib olish toʻlovlari qoldigʻi; MBd — Markaziy bankining foiz hisoblanayotgan davr uchun amalda boʻlgan asosiy foiz stavkalari. Bunda, toʻlov grafigidagi hisobga olinayotgan kunlar uchun bir nechta asosiy foiz stavkalari amalda boʻlsa, foiz miqdorlari tegishli kunlarga mos ravishda asosiy foiz stavkasi oʻzgartirilgan holda alohida-alohida hisoblanib, toʻlov grafigidagi davr uchun jamlanadi. Kd — toʻlov grafigi boʻyicha toʻlovni amalga oshirish davrlari oraligʻidagi kunlar soni, bunda birinchi davr uchun kunlar soni oldi-sotdi shartnomasi tuzilgan sanadan keyingi kundan boshlab hisoblanadi. Markaziy bankning asosiy stavkasi miqdorida yillik foizlar hisoblanadigan shartnomalar boʻyicha muddatida toʻlanmagan foizlar uchun xaridordan penya undirish nazarda tutilmaydi. Bunda, hisoblangan foizlar shartnomada belgilangan toʻlov grafigi boʻyicha har bir toʻlovni amalga oshirishning oxirgi muddatida toʻlanmagan taqdirda, toʻlov grafigi boʻyicha keyingi amalga oshirilgan toʻlov birinchi navbatda oldingi davr uchun hisoblangan foizlarni soʻndirishga yoʻnaltiriladi”; ikkinchi — toʻrtinchi xatboshilari tegishlicha oʻn uchinchi — oʻn beshinchi xatboshilar deb hisoblansin; Nizomga 1-ilovada: 2-bosqich “Bajarish muddatlari” ustunidagi “ikki oydan” soʻzlari “oʻn kundan” soʻzlari bilan almashtirilsin; 3-bosqich “Bajarish muddatlari” ustunidagi “10 kun” soʻzlari “3 ish kuni” soʻzlari bilan almashtirilsin; 5-bosqich quyidagi tahrirda bayon qilinsin: “ “5-bosqich Agentlik, uning hududiy boshqarmasi Davlat koʻchmas mulk obyekti ommaviy (auksion, tanlov) savdolarda 2 oy davomida sotilmagan taqdirda, uni toʻgʻridan-toʻgʻri muzokaralar oʻtkazish orqali oferta qilishga taklifnoma chop qilinadi. Auksion (tanlov) komissiyasining oxirgi bayonnomasi tasdiqlangan kundan boshlab bir oy muddatda Agentlik, uning hududiy boshqarmasi Toʻgʻridan-toʻgʻri muzokaralar oʻtkazish orqali davlat koʻchmas mulk obyektini sotish boʻyicha oferta qilishga taklifnomani OAV va veb-saytda chop etish, sotishga taklif qilinayotgan davlat koʻchmas mulk obyektlari toʻgʻrisidagi axborotni oshkor qilish. Muzokaralar oʻtkazilishidan kamida 30 kun oldin Agentlik, uning hududiy boshqarmasi, xaridor Talabgorlardan buyurtmanomalarni qabul qilish va toʻgʻridan-toʻgʻri muzokaralar oʻtkazish. Taklifnomada belgilangan muddatda Agentlik, uning hududiy boshqarmasi, xaridor Toʻgʻridan-toʻgʻri muzokaralarning natijalarini rasmiylashtirish va oʻtkazilgan muzokaralar qatnashchisi bilan davlat koʻchmas mulk obyektining oldi-sotdi shartnomasini imzolash. Qonunchilik hujjatlarida belgilangan muddatlarda Agentlik, uning hududiy boshqarmasi Auksion savdolarda davlat aktivlarini sotib olishga ikki oy mobaynida talabnoma tushmagan taqdirda, Davlat mulkini sotishda tender savdolarini oʻtkazish boʻyicha davlat komissiyasi tomonidan belgilanadigan mexanizmga asosan narxni bosqichma-bosqich pasaytirib borish mexanizmi qoʻllaniladi. Davlat mulkini sotishda tender savdolarni oʻtkazish boʻyicha davlat komissiyasi qarorida belgilangan muddatlarda Nizomga 10-ilova matni quyidagi tahrirda bayon etilsin: d) Davlat mulki obyektlarini tanlov savdolarida va toʻgʻridan-toʻgʻri muzokaralar oʻtkazish yoʻli bilan sotishda investitsiyaviy va ijtimoiy majburiyatlarning eng kam miqdorini va turlarini belgilash, shuningdek davlat mulki obyektlarining oldi-sotdi shartnomalarining xaridorlar tomonidan bajarilishini nazorat qilish tartibi toʻgʻrisidagi nizomda (Qarorga 7-ilova): 2-bandning oʻn beshinchi xatboshisi quyidagi tahrirda bayon etilsin: “Hududiy tanlov komissiyasi — tegishli ravishda Qoraqalpogʻiston Respublikasi Vazirlar Kengashining Raisi, viloyatlar va Toshkent shahar hokimlari boshqaradigan hamda tarkibiga Agentlik (tanlov komissiyasi raisining oʻrinbosari sifatida), Iqtisodiyot va moliya vazirligi, Soliq qoʻmitasi, Kadastr agentligi, Tabiat resurslari vazirligi, Qurilish va uy-joy kommunal xoʻjaligi vazirligi, Oʻzbekiston Savdo-sanoat palatasi, Sanitariya-epidemiologik osoyishtalik va jamoat salomatligi qoʻmitasi hududiy boshqarmalarining rahbarlari kiradigan tanlov komissiyasi”; 24-bandda: oltinchi xatboshidagi “Iqtisodiyot vazirligi, Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; yettinchi xatboshidagi “Ekologiya va atrof muhitni muhofaza qilish davlat qoʻmitasining” soʻzlari “Tabiat resurslari vazirligining” soʻzlari bilan almashtirilsin; oʻninchi xatboshidagi “Bandlik va mehnat munosabatlari vazirligi, Oʻzbekiston Respublikasi Davlat soliq qoʻmitasi” soʻzlari “Kambagʻallikni qisqartirish va bandlik vazirligi, Soliq qoʻmitasi” soʻzlari bilan almashtirilsin; 27-bandning ikkinchi xatboshisidagi “Qurilish vazirligi” va “Bandlik va mehnat munosabatlari vazirligi” soʻzlari tegishlicha “Qurilish va uy-joy kommunal xoʻjaligi vazirligi” va “Kambagʻallikni qisqartirish va bandlik vazirligi” soʻzlari bilan almashtirilsin; 36-bandning uchinchi xatboshisi quyidagi tahrirda bayon etilsin: “sotib olish toʻlovlarini kiritishning har bir oʻtkazib yuborilgan kuni uchun kechiktirilgan toʻlov summasi 0,4 foizi miqdorida, ammo kechiktirilgan toʻlov summasining 50 foizidan ortiq boʻlmagan miqdorida penya hisoblab yozadi”; 37-bandning birinchi xatboshisidagi “kamida uch oy oldin”, “Davlat raqobat qoʻmitasi” soʻzlari tegishlicha “soʻng uch oy davomida” va “Davlat aktivlarini boshqarish agentligi” soʻzlari bilan almashtirilsin. 3. Vazirlar Mahkamasining “Fond birjasida aksiyalarni ommaviy taklifini oʻtkazishni tashkil etish toʻgʻrisida” 2017-yil 10-maydagi 268-son qarorining rus tilidagi matnida 3-bandning toʻrtinchi xatboshisi quyidagi tahrirda bayon etilsin: “deystviye postanovleniya Kabineta Ministrov Respubliki Uzbekistan ot 6-oktabrya 2014 goda № 279 “Ob utverjdenii polojeniy o poryadke privatizatsii obyektov gosudarstvennoy sobstvennosti” ne rasprostranyayetsya na realizatsiyu gosudarstvennix paketov aksiy putem ix vtorichnogo publichnogo predlojeniya (SPO) na fondovoy birje, v tom chisle na opredeleniye seni ix realizatsii”. 4. Vazirlar Mahkamasining 2018-yil 16-iyundagi 454-son qarori bilan tasdiqlangan Davlat mulki obyektlarini sotish va davlat mulkini ijaraga berish boʻyicha elektron savdolar oʻtkazish uchun materiallar tayyorlash tartibi toʻgʻrisidagi nizomda: a) 7-band kuyidagi tahrirdagi xatboshilar bilan toʻldirilsin: “Bunda quyidagi holatlarda baholash hisobotlari haqqoniyligini majburiy ekspertizadan oʻtkazish talab etilmaydi: davlat mulki obyekti (ulushi) baholash xalqaro nufuzga ega auditorlik kompaniyalarining Oʻzbekistonda belgilangan tartibda faoliyat yuritayotgan shuʼba korxonalari tomonidan amalga oshirilganda; davlat mulki obyekti (ulushi) “E-auksion” elektron savdo platformasida auksion savdolariga chiqarilganda”; b) Nizomga 1-ilovaning matni quyidagi tahrirda bayon qilinsin: 1-bosqich Agentlik, uning hududiy boshqarmalari Baholash tashkilotining obyekt qiymatini baholash hisobotida hamda baholash toʻgʻrisidagi hisobotining ishonchliligi ekspertizasini oʻtkazish natijalari toʻgʻrisida ekspert xulosasida aniqlangan miqdorda obyektlarni sotish toʻgʻrisida buyruq chiqarish. Bunda, davlat mulki obyekti (ulushi) baholash xalqaro nufuzga ega auditorlik kompaniyalarining Oʻzbekistonda belgilangan tartibda faoliyat yuritayotgan shuʼba korxonalari tomonidan amalga oshirilganda; davlat mulki obyekti (ulushi) “E-auksion” elektron savdo platformasida auksion savdolariga chiqarilganda ularni baholash toʻgʻrisidagi hisobotning haqqoniyligini ekspertizadan oʻtkazish talab etilmaydi. Davlat mulki obyektlarini xususiylashtirish toʻgʻrisida hujjatlar toʻplamini ijobiy koʻrib chiqishdan keyin 3 ish kun ichida Obyektlarni sotish holatlarida, investitsion majburiyatlar minimal qiymati miqdori Davlat tender komissiyasi yoki hududiy tanlov komissiyasining qarori bilan belgilanadi. Obyektni ijaraga berish holatlarida, tayanch stavkasi belgilangan tartibda aniqlanadi. Obyektni ijaraga beruvchi va balansda saqlovchi tomonidan imzolangan xatlovdan oʻtkazish dalolatnomasi asosida 5 kun ichida 2-bosqich Agentlik, uning hududiy boshqarmalari Operator bilan savdolarni tashkil etish xizmatlarini koʻrsatish yuzasidan shartnomani tuzish. Xizmat koʻrsatish shartnomasida koʻrsatilgan muddatlarda Agentlik, uning hududiy boshqarmalari, savdolar operatori OAV da va Agentlik veb-saytida elektron savdolarni oʻtkazish (auksion yoki tanlov) toʻgʻrisida eʼlonni joylashtirish, sotish (ijaraga berish) uchun taklif etilgan obyektlar toʻgʻrisida maʼlumotni oshkor etish. Obyektlarni sotish (ijaraga berish) holatida — elektron savdolar, auksion (tanlov) oʻtkazilishidan kamida 30 kun oldin Savdolar operatori Savdolar tashkilotchisi tomonidan elektron savdolarda ishtirok etish uchun arizalarni qabul qilish. Savdolarni oʻtkazish toʻgʻrisida eʼlonda koʻrsatilgan muddatlarda. 5. Vazirlar Mahkamasining “Oʻzbekiston Respublikasi Davlat aktivlarini boshqarish agentligi faoliyatini tashkil etish boʻyicha chora-tadbirlar toʻgʻrisida” 2019-yil 15-maydagi 404-son qarorida: b) Oʻzbekiston Respublikasi Davlat aktivlarini boshqarish agentligi huzuridagi budjetdan tashqari Davlat aktivlarini boshqarish, transformatsiya va xususiylashtirish jamgʻarmasi mablagʻlarini shakllantirish va ulardan foydalanish tartibi toʻgʻrisidagi nizomda (Qarorga 2-ilova): 3-bandda: “a” kichik bandi oʻz kuchini yoʻqotgan deb hisoblansin; “b” kichik bandidagi “(keyingi oʻrinlarda davlat aktivlari deb ataladi) sotishdan” soʻzlaridan keyin “, qonunchilik hujjatlarida nazarda tutilgan tartibda davlat aktivlari boʻlib-boʻlib toʻlash sharti bilan sotilganda, ularga Markaziy bankning asosiy stavkasi miqdorida hisoblanadigan foizlardan, shuningdek “UzAssets” AJ investitsiya kompaniyasi ustav kapitaliga berilgan davlat aksiya paketlari (ulushlari)ni sotishdan hamda “UzAssets” AJ sof foydasidan Jamgʻarmaga” soʻzlari bilan toʻldirilsin; 6 va 7-bandlari quyidagi tahrirda bayon etilsin: “6. Jamgʻarmaga mazkur Nizom 3-bandining “b” kichik bandiga muvofiq kelib tushgan mablagʻlarni taqsimlash quyidagi nisbatlarda amalga oshiriladi: a) mablagʻlarning (ushbu bandning “b” — “d” kichik bandlari bundan mustasno): 87 foizi — Oʻzbekiston Respublikasining respublika budjetiga; 10 foizi — Jamgʻarmaga; 3 foizi — Yoshlar siyosati va sport vazirligi huzuridagi Sportni qoʻllab-quvvatlash jamgʻarmasiga; b) hududi 10 000 kvadrat metrgacha boʻlgan davlat koʻchmas mulk obyektlari (bundan ushbu bandning “v” kichik bandi mustasno), shuningdek, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari qarorlari asosida sotiladigan davlat koʻchmas mulk obyektlarini sotishdan tushadigan mablagʻlar: 90 foizi — tegishli ravishda Qoraqalpogʻiston Respublikasi budjetiga, viloyatlar va Toshkent shahrining mahalliy budjetlariga hamda obyekt joylashgan tuman (shahar) mahalliy budjetiga teng ulushlarda; 10 foizi — Jamgʻarmaga; v) mahalladagi hududi 2 000 kvadrat metrgacha boʻlgan davlat koʻchmas mulk obyektlarini hokim yordamchilarining onlayn-buyurtmanomasiga asosan sotishdan tushadigan mablagʻlar tegishli mahallalarning Mahallaning ijtimoiy-iqtisodiy muammolarini hal etish jamgʻarmalariga; g) xususiylashtirish dasturlariga muvofiq, Qoraqalpogʻiston Respublikasida joylashgan davlat aktivlarini (bundan ushbu bandning “b” kichik bandi mustasno) sotishdan tushgan mablagʻlar Qoraqalpogʻiston Respublikasi Moliya vazirligi huzuridagi Suv taʼminoti va kanalizatsiya tizimlarini rivojlantirish hududiy jamgʻarmasiga; d) qishloq xoʻjaligiga moʻljallanmagan yer uchastkasiga boʻlgan ijara yoki mulk huquqini sotishdan tushgan mablagʻlarni taqsimlash Oʻzbekiston Respublikasi Prezidenti va Vazirlar Mahkamasi qarorlarida belgilangan tartibda amalga oshiriladi. 7. Davlat aktivlarini sotishdan tushgan mablagʻlardan davlat aktivlarini sotish bilan bogʻliq xarajatlar (baholovchi tashkilotlar, savdolar tashkilotchilari, vositachilar va depozitariylar xizmatlarini toʻlash xarajatlari) chegiriladi. Davlat aktivlari oldi-sotdi shartnomalari (bitimlari) bekor qilingan taqdirda avval taqsimlab, yoʻnaltirilgan mablagʻlar qaytarilmaydi. Xaridor oldida qoplanmagan qarzdorlik qismi boshqa davlat aktivlarini sotishdan tushgan mablagʻlar hisobidan qaytariladi, bunda savdo tashkilotchilari yoki vositachilarining xarajatlari qaytarilmaydi. Davlat aktivlarini sotishdan tushgan mablagʻlar har oyda hisobot oyidan keyingi oyning 15-sanasidan kechiktirmasdan tegishli mablagʻ oluvchilarning hisobvaraqlariga yoʻnaltiriladi”; 8-banddagi “qarorlarida” soʻzi “tegishli hujjatlarida” soʻzlari bilan almashtirilsin; 9-band quyidagi tahrirda bayon etilsin: “9. Mazkur Nizomning 3-bandining “v” kichik bandida koʻrsatilgan mablagʻlar Jamgʻarmaning shaxsiy hisobvaraqlarida jamlanib, taqsimlanmaydi va belgilangan tartibda foydalaniladi.”; 10-banddan beshinchi xatboshi chiqarib tashlansin; 11-bandning birinchi xatboshisidagi “6 va 7-bandlariga” soʻzlari “6-bandiga” soʻzlari bilan almashtirilsin; 12-bandning sakkizinchi xatboshisidagi “beshinchi, yettinchi va sakkizinchi” soʻzlari “oltinchi va yettinchi” soʻzlari bilan almashtirilsin; 15-banddagi “Moliya, buxgalteriya hisobi va hisoboti boshqarmasi” soʻzlari “Jamgʻarmani yuritish vazifasi yuklatilgan tarkibiy boʻlinmasi” soʻzlari bilan almashtirilsin; 20-bandning toʻrtinchi xatboshisi quyidagi tahrirda bayon etilsin: “UzAssets” AJ investitsiya kompaniyasi — uning ustav kapitaliga berish orqali sotilgan davlat aksiya paketlari (ulushlari)ni sotishdan tushgan mablagʻlar boʻyicha”; Nizomga 1-ilova oʻz kuchini yoʻqotgan deb hisoblansin. 7. Vazirlar Mahkamasining “Respublika koʻchmas mulk obyektlarini bir davlat tashkilotidan boshqa bir davlat tashkilotiga berish tartibi toʻgʻrisidagi nizomni tasdiqlash haqida” 2021-yil 8-iyundagi 355-son qarorida: a) qaror nomlanishidagi “koʻchmas mulk” soʻzlari “mulki” soʻzi bilan almashtirilsin; b) 1-banddagi “(xususiylashtirilmaydigan obyektlar bundan mustasno)” soʻzlari “(qonunchilik hujjatlariga muvofiq xususiylashtirilmaydigan obyektlar bundan mustasno), avtomototransport vositalarni hamda boshqa asosiy vositalarini” soʻzlari bilan almashtirilsin; v) 2-bandning birinchi — toʻrtinchi xatboshilaridagi va 3-banddagi “koʻchmas mulk” soʻzlari “mulki” soʻzi bilan almashtirilsin; g) 3-banddagi “koʻchmas mulk” soʻzlari “mulki” soʻzi bilan almashtirilsin; d) Respublika koʻchmas mulk obyektlarini bir davlat tashkilotidan boshqa bir davlat tashkilotiga berish tartibi toʻgʻrisidagi Nizomda: nomlanishidagi “koʻchmas mulk” soʻzlari “mulki” soʻzi bilan almashtirilsin; 1-banddagi “koʻchmas mulk” soʻzlari “mulki” soʻzi bilan almashtirilsin; 2-bandning ikkinchi xatboshisi quyidagi tahrirda bayon etilsin: “respublika mulki obyekt(lar)i — davlat tashkilotiga operativ boshqaruv huquqi bilan tegishli boʻlgan koʻchmas mulk obyektlari (mulkiy kompleks (korxona), binolar va inshootlar, qurilishi tugallanmagan obyektlar va ularning qismlari), avtomototransport vositalari hamda boshqa asosiy vositalar”; 3-banddagi “koʻchmas mulk” soʻzlari “mulki” soʻzi bilan almashtirilsin; 4-band quyidagi tahrirda bayon etilsin: “4. Respublika koʻchmas mulk obyektlari va avtomototransport vositalari bir davlat tashkilotidan boshqa bir davlat tashkilotiga tegishli kadastr hujjatlari va avtomototransport vositasini davlat roʻyxatidan oʻtkazganlik toʻgʻrisida guvohnoma mavjud boʻlgan taqdirda (qurilishi tugallanmagan obyektlar bundan mustasno), operativ boshqaruv huquqi asosida bepul beriladi. Boshqa asosiy vositalarni bir davlat tashkilotidan boshqa bir davlat tashkilotiga operativ boshqaruv huquqi asosida begʻaraz berishda topshiruvchi tashkilot rahbari tomonidan imzolangan asosiy vositalar roʻyxati taqdim etilgan taqdirda amalga oshiriladi.”; 6-banddagi “koʻchmas mulk” soʻzlari “mulki” soʻzi bilan almashtirilsin; 7-bandda: birinchi xatboshidagi “respublika koʻchmas mulk obyektlari” soʻzlaridan keyin “va avtomototransport vositalari” soʻzlari bilan toʻldirilsin; uchinchi xatboshidagi “respublika koʻchmas mulk obyekt(lar)i” soʻzlaridan keyin “avtomototransport vositalari hamda boshqa asosiy vositalari” soʻzlari bilan toʻldirilsin; 8-banddagi “koʻchmas mulk” soʻzlari “mulki” soʻzi bilan almashtirilsin; 2-bobning nomlanishidagi “koʻchmas mulk” soʻzlari “mulki” soʻzi bilan almashtirilsin; 9 va 10-bandlardagi “koʻchmas mulk” soʻzlari “mulki” soʻzi bilan almashtirilsin; 11-bandda: birinchi xatboshidagi “koʻchmas mulk” soʻzlari “mulki” soʻzi bilan almashtirilsin; “a” kichik bandidagi “koʻchmas mulkning” soʻzlari “mulki obyektining” soʻzlari bilan almashtirilsin; “b” kichik bandning birinchi va ikkinchi xatboshilaridagi “koʻchmas mulkni” soʻzlari tegishli kelishikdagi “mulki obyektini” soʻzlari bilan almashtirilsin; quyidagi tahrirdagi “d” va “e” kichik bandlar bilan toʻldirilsin: “d) avtomototransport vositasini davlat roʻyxatidan oʻtkazganlik toʻgʻrisida guvohnomasi; e) boshqa asosiy vositalarni tasdiqlangan roʻyxati”; 12-banddagi “koʻchmas mulk” soʻzlari “mulki” soʻzi bilan almashtirilsin; 3-bobning nomlanishidagi “koʻchmas mulk” soʻzlari “mulki” soʻzi bilan almashtirilsin; 13-banddagi “koʻchmas mulk” soʻzlari “mulki” soʻzi bilan almashtirilsin; 14-banddagi “10” va “koʻchmas mulk” soʻzlari tegishlicha “11” va “mulki” soʻzi bilan almashtirilsin; 15-bandning birinchi va ikkinchi xatboshilaridagi “koʻchmas mulk” soʻzlari “mulki” soʻzi bilan almashtirilsin; 17-banddagi “koʻchmas mulk” soʻzlari “mulki” soʻzi bilan almashtirilsin; 18 — 20-bandlardagi “koʻchmas mulk” soʻzlari “mulki” soʻzi bilan almashtirilsin; 4-bobning nomlanishidagi “koʻchmas mulk” soʻzlari “mulki” soʻzi bilan almashtirilsin; 21-banddagi “koʻchmas mulk” soʻzlari “mulki” soʻzi bilan almashtirilsin; 22-bandning toʻrtinchi xatboshisidagi “koʻchmas mulk” soʻzlari “mulki” soʻzi bilan almashtirilsin; 23-bandning birinchi xatboshisidagi “koʻchmas mulk” soʻzlari “mulki” soʻzi bilan almashtirilsin; 25-band quyidagi tahrirda bayon etilsin: “25. Agentlikning respublika mulki obyektlarini bir davlat tashkilotidan boshqa bir davlat tashkilotiga operativ boshqaruv huquqi bilan bepul berish boʻyicha qarori ushbu mulk obyektlariga boʻlgan huquqning davlat roʻyxatidan oʻtkazilishiga asos boʻladi, boshqa asosiy vositalar bundan mustasno”; e) Nizomga 1-ilovada: nomlanishidagi “koʻchmas mulk” soʻzlari “mulki” soʻzi bilan almashtirilsin; 1-bosqichning “Tadbirlar” ustunidagi “koʻchmas mulk” soʻzlari “mulki” soʻzi bilan almashtirilsin. 1. Vazirlar Mahkamasining “Jizzax viloyatining ishlamay turgan va kam quvvatli korxonalari faoliyatini tiklash va ulardan samarali foydalanish chora-tadbirlari toʻgʻrisida” 2017-yil 5-iyundagi 352-son qarorining 6-bandi. 2. Vazirlar Mahkamasining “Andijon viloyatida joylashgan davlat mulki obyektlaridan samarali foydalanish chora-tadbirlari toʻgʻrisida” 2017-yil 4-avgustdagi 588-son qarorining 7-bandi. 3. Vazirlar Mahkamasining “Sirdaryo viloyatida joylashgan ishlamay turgan va kam quvvatli korxonalar faoliyatini tiklash, shuningdek davlat mulki obyektlaridan samarali foydalanish chora-tadbirlari toʻgʻrisida” 2017-yil 4-avgustdagi 589-son qarorining 7-bandi. 4. Vazirlar Mahkamasining “Fargʻona viloyatida joylashgan ishlamay turgan va kam quvvatli korxonalar faoliyatini tiklash, shuningdek davlat mulki obyektlaridan samarali foydalanish chora-tadbirlari toʻgʻrisida” 2017-yil 25-avgustdagi 672-son qarorining 7-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2017-yil 16-oktabrdagi 837-son qaroriga ilovaning 1-bandi “g” kichik bandi oltmish ikkinchi — oltmish toʻrtinchi, sakson toʻrtinchi — sakson toʻqqizinchi va “d” kichik bandi oltmish ikkinchi — oltmish toʻrtinchi xatboshilari. 6. Vazirlar Mahkamasining “Toshkent viloyatida joylashgan davlat mulki obyektlaridan samarali foydalanish chora-tadbirlari toʻgʻrisida” 2017-yil 30-dekabrdagi 1040-son qarorining 4-bandi.